31/08/2012 | Administración LocalMunicipal
Rianxo
Secretaría
Aprobación definitiva Regulamento de acción voluntaria do Concello de Rianxo

De conformidade co artigo 49 da Lei 7/85, por non presentarse reclamación algunha durante o periodo de exposición ao público, elevase a definitivo o acordo inicial adoptado polo Pleno do Concello en sesión celebrada o día 31/05/2012, e rectificado por erro material de transcrición polo Pleno corporativo o 26/07/2012, respecto do REGULAMENTO DE ACCIÓN VOLUNTARIA DO CONCELLO DE RIANXO. Publícase o texto completo do regulamento, que entrará en vigor unha vez transcorrido o prazo de 15 días dende a súa publicación no BOP, conforme o establecido no artigo 70.2 en relación co artigo 65.2 da Lei 7/85, reguladora das Bases do Réxime Local. Ao longo da historia, as entidades de acción voluntaria e as persoas que delas forman parte foron precursoras dos valores da solidariedade, a responsabilidade e a xustiza social, converténdose nas principais vías de canalización do movemento voluntario. No noso Concello, son moitos os voluntarios e voluntarias que día a día colaboran en diferentes entidades dando á sociedade o mellor de sí mesmas dun xeito desinteresado. É por iso que o Concello de Rianxo, consciente da inquietude veciñal por encontrar espazos de expresión da súa vontade solidaria, considera necesario, ademais de fomentar o movemento asociativo do voluntariado local e abrir unha oficina de información e orientación, establecer unha regulamentación que permita garantir a participación e a coordinación das persoas voluntarias que libremente decidan colaborar en programas ou eventos organizados pola administración municipal. O marco normativo que envolve a acción de voluntariado ven conformado por: · A Carta Social Europea que propón no seu artigo 12 estimular a participación das persoas no ámbito individual na acción e o mantemento dos servizos públicos do estado de Benestar. · A Constitución Española, no seu artigo 9.2 di que corresponde aos poderes públicos facilitar a participación de toda a cidadanía na vida social e remover os obstáculos que a dificulten. · A Lei 6/1996, do 15 de Xaneiro, do Voluntariado, que se fixa como obxectivo promover e facilitar a participación solidaria dos cidadáns e cidadás en actuacións de voluntariado, no seno de organizacións sen ánimo de lucro tanto públicas coma privadas. · A Lei 10/2011, do 28 de novembro, de acción voluntaria, que é o novo marco normativo que pon ao día a regulación legal da acción voluntaria e ás organizacións como un instrumento fundamental da participación directa e activa da sociedade, un valor que hai que protexer e fomentar ( derroga a Lei 3/2000, do 22 de Decembro, do Voluntariado de Galicia) · Isto xunto con calquera normativa que entre en vigor aínda en desenvolvemento regulamentario das leis indicadas. O obxecto deste Regulamento é o regular a acción voluntaria levada a cabo pola veciñanza do Concello de Rianxo dentro dos programas, proxectos ou actuacións de voluntariado que promova e realice o Concello así como calquera organización pública ou privada que execute programas, proxectos ou actuacións de voluntariado promovidos e/ou financiados total ou parcialmente polo Concello. Asemade procura promover, fomentar, recoñecer e garantir a acción do voluntariado. Enténdese por acción voluntaria a realizada por persoas físicas como resultado da súa participación social organizada no desenvolvemento de actividades de interese xeral a través de entidades de acción voluntaria, sempre que reúnan as seguintes condicións: a. Que se trate dunha decisión libremente adoptada e non traia causa dunha obriga ou dun deber xurídico. b. Que se execute fóra do ámbito laboral, profesional, funcionarial ou mercantil ou de calquera outro tipo de relación retribuída. c. Que a acción voluntaria se leve a cabo sen contraprestación económica, sen prexuízo do dereito ao reembolso dos gastos que esta acción poida ocasionar ou dos recoñecementos que correspondan. d. Que se leve a efecto en función de programas concretos, xa sexan promovidos por calquera das entidades de acción voluntaria ou polo Concello de Rianxo.2. Non terán a consideración de acción voluntaria: a. As actividades que sexan realizadas de forma espontánea. b. As consideradas como prácticas, aprendizaxes ou experiencia profesional. c. As que sexan prestadas á marxe das entidades de acción voluntaria, de xeito illado ou esporádico. d. As promovidas por calquera entidade para a consecución de beneficio económico ou intereses propios. e. As desenvolvidas como consecuencia dunha relación laboral, mercantil, funcionarial de calquera tipo, así como as que constitúan exercicio de funcións directivas ou xerenciais nas entidades de acción voluntaria, a non ser cando quen as leve a cabo conserve a condición de persoa voluntaria e as desenvolva en tal concepto sen percibir remuneración ou contraprestación por elas.1. A acción voluntaria non poderá en ningún caso substituír as prestacións a que estea obrigado o Concello, o traballo remunerado ou a prestación de servizos profesionais retribuídos.2. Fomentarase a coordinación entre as diversas entidades de acción voluntaria así como co resto das entidades de acción voluntaria que concorran no termo municipal.3. Promoverase o coñecemento público das actividades de acción voluntaria A acción voluntaria desenvolverase consonte os principios de: a. Participación, promovendo o desenvolvemento dun tecido asociativo propio, desde o pleno recoñecemento da autonomía funcional ao pluralismo da propia acción voluntaria. b. Implicación e participación da cidadanía na consecución dos intereses públicos. c. Solidariedade, altruísmo e gratuidade da acción que se desenvolve, excluíndose a procura ou o aproveitamento dun beneficio material. d. Liberdade persoal e respecto do pluralismo e das opcións persoais das persoas voluntarias e das persoas destinatarias da súa acción. e. Colaboración e complementariedade entre as entidades de acción voluntaria e o Concello de Rianxo, sempre que se respecte o establecido no artigo 3. f. A proximidade, de tal xeito que as actividades de voluntariado se realicen o máis preto posible da veciñanza e do seu medio.1. Ten a consideración de persoa voluntaria a persoa física que, en virtude da súa decisión persoal, libre e altruísta e mais nunha situación de inexistencia de relación laboral, mercantil ou de traballo remunerado, participe en calquera actividade de acción voluntaria mediante unha entidade de acción voluntaria.2. Recoñécense como persoas voluntarias, con todos os dereitos e as obrigas, as persoas que sen estaren adscritas a entidades de acción voluntaria colaboren en programas de acción voluntaria especificamente organizados polo concello no ámbito das súas competencias.3. As persoas menores de idade poderán participar en programas e proxectos de voluntariado especificamente adaptados ás súas características, mediante autorización expresa de seus pais, dos seus titores ou da institución que os teña ao seu cargo, con respecto en todo caso á vontade da ou do menor.4. A condición de persoal voluntario é compatible coa condición de membro da directiva da entidade e coa de coordinador de programas ou proxectos de voluntariado, sempre que o cargo non sexa retribuído.5. A condición de persoa voluntaria é incompatible co desempeño de calquera actividade suxeita a retribución económica pola mesma entidade de acción voluntaria na que se integre, cuxa natureza, contido e obxecto poidan ter relación cos propios da actividade voluntaria.1. As persoas que desexen incorporarse como voluntarios/as deberán solicitalo mediante escrito, cun modelo que se facilitará na Oficina Municipal de Acción Voluntaria e na web municipal, debendo ser cumprimentado por estas para determinar o seu perfil, mediante as preferenzas, horarios, disposición, medios de comunicación, etc e entregado xunto con copia do DNI na OMV, ou remitido a esta o escrito asinado e o DNI escaneados ao correo electrónico que se determine.2. A admisión dos voluntarios/as efectuarase en función dos recursos e dos programas existentes.3. A incorporación do voluntario/a ás actuacións da Oficina Municipal de Voluntariado formalizarase mediante compromiso escrito que exprese: o Identificación do centro ( OMV) e os seus fins e obxectivos. o Identificación do voluntario e a aceptación altruista da relación que se acorde e actividade a realizar. o A súa suxeición ao réxime legal de acción voluntaria. o A especificación dos dereitos e deberes de ambas as partes. o Información sobre a posibilidade de acreditación das prestacións efectuadas. o Enumeración dos programas aos que se incorpora, contido das funcións e das actividades, responsable do programa e do seu seguimento, tempo comprometido para a actividade e plan de formación e de apoio se o precisa. o Mecanismos de control e supervisión da actividae. o Prazo de renuncia, de se-lo caso, e causas de exclusión e escisión do vinculo da persoa voluntaria coa entidade.4. A incorporación do voluntario/a nas entidades de acción voluntaria: os voluntarios/as interesados/as en participar nas actividades ofertadas polas entidades de acción voluntaria que colaboren coa Oficina Municipal de Acción Voluntaria deberán sinalalo no modelo de inscrición.5. Dende o primeiro compromiso de colaboración asinado adquírese a condición de persoa voluntaria.1. O cese da vinculación entre o voluntario/a e a Oficina Municipal de Acción Voluntaria virá determinado pola decisión acordada ou unilateral de calquera das partes, comunicada de forma fehaciente á outra parte.2. Son causas de perda da condición da persoa voluntaria: o a renuncia ao compromiso pola persoa voluntaria comunicada con suficiente antelación. o O remate do programa ao que esta vinculado, aínda cando se producira anticipadamente. o O acordo municipal por causa de forza maior ou outros motivos que imposibiliten a continuidade na prestación como a falta de fondos para executar o programa ao que esta vinculado a persoa voluntaria, de se-lo caso. o A inobservancia do réxime legal do voluntariado, dos seus principios, e particularmente do incumprimento dos deberes adquiridos no compromiso, cando sexan graves ou reiterados e non xustificados. Tamén por falta de asistencia reiterada 4 veces ao seu cumprimento. o A comisión de faltas ou delitos no exercizo das actuacións de acción voluntaria. a. Seren tratadas sen ningún tipo de discriminación con respecto da súa liberdade, dignidade, intimidade e crenzas. b. Seren informadas e formadas, particularmente en materia de prevención de riscos, e a desenvolveren a actividade voluntaria nas condicións de seguranza, hixiene e saúde que a súa natureza e características reclamen. c. Dispoñeren dunha acreditación da súa condición de persoa voluntaria do Concello de Rianxo. d. Recibiren das entidades de acción voluntaria a información, a formación, o asesoramento e o apoio técnico, así como os medios materiais que requira o exercicio das actividades e das tarefas que se lles asignen. e. Participaren activamente na entidade de acción voluntaria na que se integren, consonte os seus estatutos, colaborando na planificación, o deseño, a execución e a avaliación dos programas nos que participen. f. Acordaren libremente coa entidade de acción voluntaria na que se integren o contido e as condicións da súa actividade voluntaria, o ámbito de actuación, a definición das tarefas, o tempo e o horario de dedicación, o lugar de desenvolvemento e as responsabilidades que van asumir, podendo variar as súas características de o permitiren as circunstancias da entidade. g. Estaren aseguradas mediante póliza que cubra os riscos de accidente da propia persoa voluntaria, así como por danos e perdas causados a terceiros, derivados directamente da súa acción voluntaria. h. Seren reembolsadas ou compensadas polos gastos realizados no desenvolvemento das súas accións voluntarias nos termos previamente acordados coa entidade na que se integren. i. Recibiren certificación da súa participación nos programas e proxectos de acción voluntaria, na que se expresen, polo menos, a súa natureza e as datas nas que se realicen, e a que o devandito certificado se remita ao Rexistro de Acción Voluntaria para os efectos de poderen acreditar o seu historial de experiencias na acción voluntaria. j. Obteren o cambio de programa asignado cando existan causas que o xustifiquen, dentro das posibilidades da entidade. k. Renunciaren libremente, logo de aviso, á súa condición de persoa voluntaria. l. Calquera outro dereito recoñecido no resto do ordenamento xurídico. As persoas voluntarias están obrigadas a: a. Realizaren a súa actividade consonte os principios establecidos na lei. b. Observaren as medidas de saúde e seguranza que se adoptasen. c. Gardaren a debida confidencialidade sobre a información recibida e coñecida no desenvolvemento da súa actividade voluntaria. d. Actuaren de forma dilixente, coordinada, responsable e solidaria no desenvolvemento da actividade voluntaria, realizando a súa actividade voluntaria consonte as normas e os principios establecidos na normativa reguladora, e colaborando coa entidade na que participe e co resto de persoas voluntarias na consecución da maior eficacia e calidade nos programas e nos obxectivos que se leven a cabo. e. Participaren nas actividades formativas que se entendan necesarias para un desenvolvemento adecuado da acción voluntaria. f. Respectaren os dereitos das persoas destinatarias da súa acción voluntaria e das demais persoas voluntarias coas que colaboren. g. Cumpriren os compromisos adquiridos coa entidade na que se integren, respectando os fins, os obxectivos e a normativa interna. h. Rexeitaren calquera contraprestación que poidan recibir pola súa actividade. i. Utilizaren debidamente a acreditación da súa condición de persoa voluntaria e os distintivos da entidade na que se integren, así como procederen á súa devolución cando finalicen a actividade. j. Coidaren e faceren bo uso dos recursos materiais que poña á súa disposición a entidade. k. Notificárenlle á entidade a renuncia coa antelación previamente acordada, a prol de que poidan adoptarse as medidas necesarias para evitar prexuízos para a actividade na que participen. l. Os demais deberes establecidos polo resto do ordenamento xurídico.1. O Concello está obrigado, con respecto aos voluntarios/as dos programas que promova, e de se-lo caso, dos programas nos que participe financeiramente, sempre que neste último caso se acorde expresamente no acordo de financiamento, a: a) Dotar aos voluntarios/as dunha credencial identificativa. b) Cumprir os acordos adquiridos coas persoas voluntarias no compromiso de incorporación. c) Cubrir os gastos derivados da prestación do servizo e dotar ás persoas voluntarias dos medios adecuados para cumprir cos seus cometidos. d) Garantir unhas condicións de seguridade e hixiénico-sanitarias adecuadas. e) Subscribir unha póliza de seguros que cubra danos aos propios voluntarios/as e a terceiros, producidos no exercicio da actividade encomendada. f) Realizar e manter un libro-rexistro de altas e baixas do voluntariado. g) Dar aos voluntarios/as, na súa actividade, unha cobertura técnica axeitada para a execución das súas tarefas. h) Establecer os mecanismos de participación dos voluntarios/as no deseño e avaliación dos programas nos que interveñan. i) Dar ao voluntario/a a formación e información adecuadas para o exercicio da tarefa que se lle vai encomendar. j) Impedir que se executen a través das actividades que realicen as persoas voluntarias postos de traballo que deberan ser retribuídos. k) Seguimento e control da acción do Voluntariado por parte do responsable do programa. l) Informar aos voluntarios/as sobre o tratamento dos seus datos unha vez cuberta a ficha de solicitude conforme a lei orgánica 15/1999, de 13 decembro de Protección de Datos de Carácter Persoal.2. Informará ao órgano competente en materia de acción voluntaria da Administración xeral da Comunidade Autónoma de Galicia das accións realizadas ou que se vaian realizar no seu ámbito para garantir a colaboración e a coordinación entre as administracións públicas.3. O concello inscribirase na sección de entidades do Rexistro de Acción Voluntaria cara a obtención de subvencións e sinatura de convenios de colaboración para a execución destas actividades.4. O concello elaborará a memoria e o plan sectorial de actividades anualmente.1- A Oficina Municipal de Acción Voluntaria, denominada “Rianxo Voluntario”, estará adscrita o Concello de Rianxo que actuará como unha entidade mais no ámbito do voluntariado e como tal ofertará aos voluntarios/as de Rianxo a posibilidade de colaborar nalgúns dos proxectos que conformen o Programa Municipal de Voluntariado no que se implican os distintos servizos municipais.2- Colaborando coa Oficina Municipal de Acción Voluntaria estarán as entidades de acción voluntaria que así o desexen despois de seguir os seguintes pasos: 2. a. Rexistro autonómico de acción voluntaria: as entidades de acción voluntaria que desexen colaborar coa oficina Municipal de Voluntariado deben inscribirse no rexistro de acción voluntaria.2. b. Petición de Voluntarios/as por parte das entidades de acción voluntaria rexistradas: as entidades de acción voluntaria deberán poñerse en contacto coa Oficina Municipal de Acción Voluntaria indicando o perfil da persoa que precisan. A oficina xunto coa entidade de acción voluntaria seleccionarán ao voluntario/a de entre aqueles que estén dispostos para a dita actuación.2. c. Asumir o disposto en canto as obrigas sinaladas para as entidades e a súa relación cos voluntarios e voluntarias previsto no articulado da Lei de acción Voluntaria da Xunta de Galicia.3- A Oficina Municipal de Acción Voluntaria será responsable das persoas voluntarias que participen nas diferentes actividades que promova e leve a cabo o Concello de Rianxo, e realizará un seguimento dos voluntarios/as unha vez colaboren nalgún proxecto sexa do Concello ou dalgunha entidade de acción voluntaria 4.-. Nomearase pola Alcaldía un técnico-encargado da Oficina municipal de Voluntariado, sen prexuizo do nomeamento de tecnicos responsables específicos para cada programa ou actuacion de voluntariado.1. A Oficina municipal de Voluntariado exercerá e cumprirá coas funcións que lle encomenda a normativa en materia de acción voluntaria.2. O técnico-encargado da oficina municipal de voluntariado terá entre as súas funcións especialmente as de: a) Coordinar o funcionamento da OMVR, e supervisar o carácter de destinatarios da acción voluntaria que se propoñan nos programas específicos. b) Elaborar a memoria anual e o plan sectorial de actividades de acción voluntaria ao que alude o artigo 11 da Lei 10/2011. c) Comunicar ao órgano autonómico competente as accións realizadas ou que se vaian realizar no termo municipal para garantir a colaboración e coordinación entre as Administracións Públicas, segundo esixe o artigo 23. g) da Lei 10/2011. d) Asinar a anotación no libro-rexistro das altas, baixas e modificacións das Persoas de Acción Voluntaria (en diante PAV). e) Levar o listado-rexistro das entidades de acción voluntaria interesadas ou que adoitan levar a cabo este tipo de actuacións co Concello de Rianxo, e indicar os convenios subscritos, datas destes e subvencións municipais no seu caso concedidas. f) Garantir a disposición dos formularios de solicitudes para a adhesión de persoa voluntaria e asesorar na súa cobertura. g) Verificar os datos que han de figurar no compromiso de colaboración coas PAV e asinalo en nome do Concello. h) Facilitar a acreditación identificativa das PAV, e recibila cando se devolva. i) Elaborar os certificados de condición de PAV, conforme ao modelo, e asinalos ao carón xunto coa Secretaría municipal. En caso de pedimento pola PAV o remitirá ao Rexistro de Acción Voluntaria. j) Tramitar os procedementos das PAV que incorran en causas de exclusión, previa audiencia destas e das EAV. k) Xestionar as pólizas de seguro para cubrir os riscos derivados da acción das PAV, tanto por responsabilidade civil como os accidentes que poidan sufrir. Isto a non ser que se liciten conxuntamente con outros seguros municipais. l) Requirir dos técnicos específicos de cada programa que se cumpran as medidas de seguranza e hixiene. m) Propor medidas para o coñecemento público das actividades de acción voluntaria, mediante a web municipal, taboleiro de anuncios, e campañas informativas. n) Fomentar a formación das PAV e dos técnicos responsables mediante os programas municipais que puideran establecerse, ou no seu defecto, informar daqueles que executen a Xunta de Galicia ou outras entidades. o) Procurar e supevisar a axeitada xestión dos recursos que se faciliten para levar a cabo as actuacións en condicións de máxima eficiencia. Dará conformidade, de proceder, aos custos a reembolsar que aleguen as PAV. A Comisión de Seguimento levará a cabo a avaliación da acción voluntaria e estará constituída polo técnico/a responsable de cada área que tivera proxectos no ano da súa xuntanza e o titular da Alcaldía e Primeira Tenente de Alcalde.1. Co obxecto de conseguir que a acción voluntaria poida ser de calidade, levaranse a cabo accións formativas en tres líñas de actuación: · Cursos de formación básica · Cursos de especialización · Outras 2. A periodicidade desta formación dependerá dos medios orzamentarios dispoñibles e cofinanciamento recibido para tal fin.3. Favorecerase tamén a participación en programas externos de formación para mellorar a calidade da acción voluntaria dos que se facilitará información aos voluntarios do concello e técnicos das áreas. O Concello de Rianxo realizará campañas de promoción do voluntariado entre os veciños/as da nosa vila e apoiará aquelas actuacións que nesta materia se efectúen dende as entidades de acción voluntaria. Como entidade con personalidade xurídica, o Concello poderá realizar acordos e convenios de colaboración con entidades de acción voluntaria, para o desenvolvemento de servizos e prestacións en beneficio da comunidade.1. O dito libro recollerá a información relativa ás altas, baixas e incidencias das persoas voluntarias, nos programas que se indiquen e coas datas en que tiveron lugar, así como o tempo invertido por estas.2. O libro estará baixo a custodia do persoal da oficina municipal de voluntariado, sendo asinadas as notas polo técnico-encargado.3. En base a dito libro expediranse polo técnico-encargado da oficina municipal de voluntariado as certificacións que se pediran polas persoas voluntarias, debendo remitilas ao Rexistro autonómico de acción voluntaria cando así se solicite.4. Recolleranse separadamente as anotacións relativas as persoas voluntarias que participen nas actividades promovidas polo concello das que o fagan para outras entidades, dando lugar a outro libro de ser preciso.1. A oficina municipal de voluntariado, a través do seu técnico-encargado levará o listado-rexistro das entidades de acción voluntaria interesadas ou que adoitan levar a cabo este tipo de actuacións co Concello de Rianxo.2. No listado identificarase a entidade, os convenios subscritos, datas destes e subvencións municipais no seu caso concedidas. Tamén figurará o número de inscrición no Rexistro de Acción Voluntaria da Xunta de Galicia.3. Esta anotación non exime da inscrición no Rexistro de Acción voluntaria da Xunta de Galicia como requisito para subscribir convenios de colaboración coas diferentes Administracións Públicas e para obter subvencións. Facúltase ao Alcalde do Concello de Rianxo a ditar cantos actos sexan necesarios para o desenvolvemento do presente regulamento. Rianxo, agosto 2012 O Alcalde Adolfo F. Muíños Sánchez